Рада нацыянальнай бясьпекі і абароны Ўкраіны

Рада нацыянальнай бясьпекі і абароны Ўкраіны (РНБА) — каардынацыйны орган Украіны, створаны для вырашэньня пытаньняў народнай бясьпекі і абароны пры Прэзыдэнце Ўкраіны. У адпаведнасьці з артыкулам 107 Канстытуцыі Ўкраіны РНБА назірае і кіруе дзейнасьцю ўрадаў выканаўчай улады ў сьфэры народнай бясьпекі і абароны. Рашэньне РНБА ўводзіцца ў дзеяніне ўказамі Прэзыдэнта Ўкраіны. Паўнамоцтвы і абавязкі РНБА вызначаюцца законам. Склад РНБА Старшынём РНБА зьяўляецца Прэзыдэнт Украіны. Ён таксама фармуе асабовы склад РНБА. У склад РНБА па пасадзе ўваходзяць Прэм’ер-міністар Украіны, Міністар абароны Ўкраіны, Старшыня Службы бясьпекі Ўкраіны, Міністар унутраных спраў Украіны, Міністар замежных спраў Украіны. У пасяджэнанях РНБА Украіны можа прымаць удзел Старшыня Вярхоўнай Рады Ўкраіны. Раднікамі Рады народнай бясьпекі і абароны Ўкраіны могуць быць кіраўнікі іншых цэнтральных органаў выканаўчай улады. Па стане на 10 ліпеня 2015 раднікамі РНБА зьяўляюцца: Парашэнка Пятро Аляксеевіч — Прэзыдэнт Украіны, Старшыня Рады народнай бясьпекі і абароны Ўкраіны Авакаў Арсені Барысавіч — Міністар унутраных спраў Украіны Гвозьдзь Віктар Іванавіч — Старшыня Службы зьнешняй разьведкі Ўкраіны Гонтарэва Валерыя Аляксееўна — Старшыня Нацыянальнага банка Ўкраіны (па пытаньнях банкаў) Грыцак Васіль Сяргеевіч — Старшыня Службы бясьпекі Ўкраіны Гройсман Уладзімер Барысавіч — Старшыня ўрада Ўкраіны Клімкін Павал Анатоьевіч — Міністар замежных спраў Украіны Ложкін Барыс Яўгеневіч — Кіраўнік Адміністрацыі Прэзыдэнта Ўкраіны Мужэнка Віктар Мікалаевіч — начальнік Генэральнага штаба — Галоўнакамандуючы Ўзброеных Сіл Украіны Пятрэнка Павел Дзьмітрыевіч — Міністар юстыцыі Ўкраіны Палтарак Сьцяпан Цімафэевіч — Міністар абароны Ўкраіны Раманюк Яраслаў Міхайлавіч — Старшыня Вярхоўнага Суда Ўкраіны (па пытаньнях судовых) Стэць Юры Валентынавіч — Міністар інфармацыйнай палітыкі Ўкраіны Турчынаў Аляксандар Валянцінавіч — Пісар Рады народнай бясьпекі і абароны Ўкраіны Шокін — Генэральны пракурор Украіны (па патрэбе выклікаюць) Яцанюк Арсень Пятровіч — колішні прэм’ер-міністар Украіны. Правы й абавязкі РНБА У адпаведнасьці з Законам Украіны «Аб Радзе народнай бясьпекі і абароны Украіны» функцыямі гэтага органа зьяўляюцца: Унясеньне прапаноў Прэзыдэнту Ўкраіны адносна рэалізацыі асноў унутранай і зьнешняй палітыкі ў сьфэры нацыянальнай бясьпекі і абароны. Каардынацыя і ажыцьцяўленьне кантролю за дзейнасьцю органаў выканаўчай улады ў сьфэры нацыянальнай бясьпекі і абароны ў мірны час. Каардынацыя і ажыцьцяўленьне кантролю за дзейнасьцю органаў выканаўчай улады ў сьфэры нацыянальнай бяьпекі і абароны ва ўмовах ваеннага або надзвычайнага становішча і пры ўзьнікненьні крызісных сытуацыяў, якія пагражаюць нацыянальнай бясьпецы Ўкраіны. Паўнамоцтвы Згодна з правамі й абавязкамі, вызначаных вышэйпаказаным Законам, Рада народнай бясьпекі і абароны Ўкраіны: распрацоўвае і разглядае на сваіх пасяджэньнях пытаньні, якія ў адпаведнасьці з Канстытуцыяй і законамі Ўкраіны, Канцэпцыі (асноў дзяржаўнай палітыкі) нацыянальнай бясьпекі Ўкраіны, Ваеннай дактрыны Ўкраіны ставяцца да сьфэры нацыянальнай бясьпекі і абароны, і падае прапановы Прэзыдэнту Ўкраіны згодна са сваімі вывадамі. ажыцьцяўляе бягучы кантроль дзейнасьці органаў выканаўчай улады ў сьфэры нацыянальнай бясьпекі і абароны, падае Прэзыдэнту Ўкраіны адпаведныя высновы і прапановы; прыцягвае да аналізу інфармацыю службовых асобаў і спэцыялістаў органаў выканаўчай улады, дзяржаўных устаноў, навуковых устаноў, прадпрыемстваў і арганізацыяў усіх формаў уласнасьці; пачынае распрацоўку нарматыўных актаў і дакумэнтаў па пытаньнях нацыянальнай бясьпекі і абароны, абагульняе практыку іх прымяненьня і вынікі праверак іх выкананьня; каардынуе і кантралюе перавядзеньне цэнтральных і мясцовых органаў выканаўчай улады, а таксама эканомікі краіны на работу ва ўмовах ваеннага або надзвычайнага становішча; каардынуе і кантралюе дзейнасьць органаў мясцовага самакіраваньня ў межах прадастаўленых паўнамоцтваў пры ўвядзеньні ваеннага або надзвычайнага становішча; каардынуе і кантралюе дзейнасьць органаў выканаўчай улады па супраціўленьню ад ўзброенай агрэсіі, арганізацыі абароны насельніцтва і забесьпячэньні яго жыцьцядзейнасьці, ахове жыцьця, здароўя, канстытуцыйных правоў, свабод і законных інтарэсаў грамадзян, падтрыманьню грамадзкага парадку ва ўмовах ваеннага і надзвычайнага становішча і пры ўзьнікненьні крызісных сытуацыяў, якія пагражаюць нацыянальнай бяспэцы Ўкраіны. Вонкавыя спасылкі Прэзідэнт Украіны Рада народнай бясьпекі і абароны Украіны Служба навінаў Рады народнай бясьпекі і абароны Украіны